જેએનયુ કેમ્પસ પરસ્પર વિરોધી વિચારધારાના વિદ્યાર્થીઓની બે છાવણીમાં વહેંચાઈ ગયું છે. યુનિર્વસિટીના શિક્ષકો-અધ્યાપકોના સમુદાયનું પણ એવું જ વિભાજન થયું. કનૈયાકુમાર સામે દેશદ્રોહની કલમ લગાવાઈ છે. એથી ચર્ચા દેશદ્રોહની વ્યાખ્યા સુધી પહોંચી ગઈ. વિપક્ષો દેશદ્રોહ અંગેના સંઘ-ભાજપના દૃષ્ટિકોણનો અસ્વીકાર કરે છે તેનો પણ વાંધો ન હોઈ શકે. અહીં વાત ભારતની બરબાદી માટે જંગ લડવાની છે. આવી પ્રેરણા આપતા સૂત્રોચ્ચારનું સમર્થન ન થઈ શકે.